$ 
VII 
Longberg, Hj. Holmgren, S. J. Lindgren, C. Strömbäck, 
E. P. Fries, J. Planander, H. Lundgren ceterique. 
Ego ipse inde ab anno 41846 plantas Smolandicas col- 
lectas examinavi. Perbene novi, multa adhuc in Smolandia 
detegenda esse, quum variae regiones fere ignotae jaceant, quum 
paucis tantum locis vegetatio vernalis sit observata. Non sum 
in spe Florae Smolandicae absolvendae; deest enim mihi longa 
illa experientia et ingenii acies ad hoc necessaria. Id tantum 
volui, ut, donec Flora melior et perfectior exstruatur, haec sit 
pro tempore absoluta. Utinam ne indignum videatur funda- 
mentum, in quo nova Flora aedificetur! 
F'egetatio Smolandiae adumbrata. 
H 
Smolandia est omnino regio montosa, lacubus referta, 
fluminibus atque amnibus divisa, jugis atque collibus hispida, 
inter quae extenduntur valles. Ab interiori. parte valde diffe- 
runt territorium Tjust et tota regio, quae ad mare sita est, 
ubi montes praerupti, nudi atque asperi occurrunt. Interior 
quidem pars habet montes non minores quam regio litoralis, 
sed hi sunt humo tecti, arboribus consiti et paullatim declives. 
Paludes multo plures in septentrionali gubernatione Calmariensi 
quam in meridionali occurrunt; quod efficit, ut coelum in meri- 
dionali parte sit mitius quam in septentrionali et ibi praecocius 
vernet. Praeterea est pars septentrionalis divisa lacubus et 
sinubus, quod in meridionali raro fieri notum est. Est etiam 
meridionalis gubernatio Calmariensis aequa planities, amoenior, 
amnibus divisa, silvis fagineis et quercineis ornata. Tota regio 
inde a Mönsterås usque ad fines Blekingiae jure habetur in 
pulcherrimis (praecipue circa Várnanás) et vegetationem austra- 
liorem praebet. — Solum quidem Smolandiae maxime variat. 
Sic gubernatio Calmariensis omnino fertiliori gaudet. solo, quam 
interior Smolandia. In Tjust et S. Möre dominatur argilla, in 
reliquis territoriis arena cum humo mixta. Gubernatio Crono- 
bergensis est regio elevata, sparsis jugis et majoribus lacubus 
referta. Uppvidinge et praecipue Sunnerbo sunt macriora quam 
reliqua territoria. In: australi parte, in territoriis. Konga et 
